Greek Legal Document

Category: 380

Content:
87. ΑΠΟΦΑΣΗ ΥΠΟΥΡΓΩΝ Δ1ΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 179 της 7/7 Ιουν. 1995 (ΦΕΚ Β΄ 502) Καθορισμός τμημάτων του Νομικού Συμβουλίου του Κράτους του άρθρ. 12 του Νόμ. 2298/1995. Έχοντας υπόψη τις διατάξεις: 1)Του άρθρ. 12 παρ. 1, 2, 3, 4 και 5 του Νόμ. 2298/1995 (ΦΕΚ Α΄ 62). 2)Την αριθ. 1026431/268/0006Α΄/2.3.1994 κοινή απόφαση Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β΄ 154), με την οποία ανατίθεται η αρμοδιότητα επί των πάσης φύσεως θεμάτων του Νομικού Συμβουλίου του Κράτους στον Υφυπουργό Οικονομικών Δημήτριο Γεωργακόπουλο. 3)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: 1.Τα Τμήματα του Νομικού Συμβουλίου του Κράτους, τα οποία συγκροτούνται και λειτουργούν κάθε έτος, σύμφωνα με τις οργανικές του διατάξεις (άρθρ. 3 παρ. 3 Β.Δ. 6/1961, ΦΕΚ Α΄ 5) είναι αρμόδια να γνωμοδοτούν, για το παραδεκτό αιτήσεων αναίρεσης, που ασκούνται από το Δημόσιο ή νομικά πρόσωπα δημοσίου δικαίου (Ν.Π.Δ.Δ.) από τις 16 Σεπτεμβρίου και εφεξής, καθώς και για το παραδεκτό και βάσιμο των προβαλλομένων μ’ αυτές αναιρετικών λόγων, σύμφωνα με τα οριζόμενα στις διατάξεις του άρθρ. 12 του Νόμ. 2298/1995 (ΦΕΚ Α΄ 62). 2.Οι υποθέσεις αιτήσεων αναίρεσης της προηγούμενης παραγράφου εισάγονται στο Τμήμα, στο οποίο υπηρετεί ο Νομικός Σύμβουλος ή ο Πάρεδρος της καθ’ ύλη αρμόδιας υπηρεσιακής μονάδας του Ν.Σ.Κ. στον οποίον έχουν ανατεθεί αυτές. Για τις όμοιες υποθέσεις των Ν.Π.Δ.Δ., των οποίων η νομική υπηρεσία δεν διεξάγεται από το Ν.Σ.Κ. ή από ορισμένο Γραφείο αυτού ή μέλος του, καθ’ ύλη αρμόδια υπηρεσιακή μονάδα, κατά την έννοια της παρούσης παραγράφου, θεωρείται το Γραφείο Νομικού Συμβουλίου του Ν.Σ.Κ. στο Υπουργείο, το οποίο εποπτεύει το κατά περίπτωση Ν.Π.Δ.Δ. που άσκησε την αίτηση αναίρεσης. 3.Η ανάθεση των πιο πάνω υποθέσεων στις καθ’ ύλη αρμόδιες υπηρεσιακές μονάδες του Ν.Σ.Κ. ή σε μέλη του, ο τρόπος και η διαδικασία εισαγωγής και συζήτησης αυτών στα Τμήματα, η κατάρτιση των γνωμοδοτήσεων και κάθε άλλο σχετικό διαδικαστικό θέμα ρυθμίζονται από τις ισχύουσες κάθε φορά οργανικές διατάξεις της κείμενης νομοθεσίας για το Ν.Σ.Κ. 4.Στις περιπτώσεις αιτήσεων αναίρεσης σε δικαστικές υποθέσεις, στις οποίες αντικείμενο της διαφοράς είναι περιοδικές παροχές η μη έκδοση θετικής γνωμοδότησης Τμήματος του Ν.Σ.Κ. δεν επηρεάζει το κύρος αυτών και δεν εμποδίζει την εισαγωγή τους προς εκδίκαση στο αρμόδιο δικαστήριο. Βλέπε παρ.11 και 12 άρθρ.5 Νόμ.2343/11-11 Οκτ.1995 (ΦΕΚ Α΄211), τόμ. 24 σελ.58,508 , σχετικά με την ανάθεση καθηκόντων στο Υπ. Οικονομικών σε σύμβουλο ή πάρεδρο Ν.Σ.Κ. καθώς και την σύσταση μιάς θέσης νομικού συμβούλου του Ν.Σ.Κ. Σχετική και η με αριθ.112/23 Μαρτ.-2 Απρ.1999 (ΦΕΚ Β΄319) απόφ. Υπ. Οικονομικών, η οποία παρατίθεται στην παρ.10 άρθρ.28 Νόμ.2579/1998, κατωτ. αριθ.91.